**Н А Ц Р Т**

На основу члана 73. Закона о угоститељству ("Службени гласник РС", број 17/2019), члана 19. Закона о финансирању локалне самоуправе ("Службени гласник РС", број 62/2006, 47/2011, 93/2012, 99/2013 - усклађени дин. изн, 125/2014 - усклађени дин. изн, 95/2015 - усклађени дин. изн, 83/2016, 91/2016 - усклађени дин. изн, 104/2016 - др. закон, 96/2017 - усклађени дин. изн, 89/2018 - усклађени дин. изн, 95/2018 - др. Закон, 86/2019 - усклађени дин. изн, 126/2020 - усклађени дин. изн.), члана 4. Уредбе о највишем и најнижем износу боравишне таксе („Службени гласник РС“, број 44/13 и 132/14) и члана 34. став 1. тачка 3. Статута општине Бечеј („Службени лист општине Бечеј“, број 5/2019), Скупштина општине Бечеј је на\_\_\_\_\_\_седници одржаној дана\_\_\_\_\_2021. године донела

**ОДЛУКУ О ИЗМЕНИ ОДЛУКЕ О БОРАВИШНОЈ ТАКСИ**

**Члан 1.**

Овом Одлуком врши се измена Одлуке о боравишној такси („Службени лист Општине Бечеј“, број 7/2021, у даљем тексту: Одлука).

**Члан 2.**

У члану 3. став 1. Одлуке мења се и гласи:

„Корисник услуга плаћа боравишну таксу у износу од 100,00 динара за сваки дан боравка у угоститељском објекту за смештај."

**Члан 3.**

Ова Одлука ступа на снагу осмог дана од дана објављивања у „Службеном листу општине Бечеј.“

РЕПУБЛИКА СРБИЈА Председник Скупштине општине

Аутономна Покрајина Војводина

Општина Бечеј Игор Киш

СКУПШТИНА ОПШТИНЕ БЕЧЕЈ

Број:

Дана:

Б Е Ч Е Ј

**ПРАВНИ ОСНОВ**

Правни основ за доношење ове одлуке садржан је у члану 73. Закона о угоститељству ("Службени гласник РС", број 17/2019), члану 19. Закона о финансирању локалне самоуправе ("Службени гласник РС", број 62/2006, 47/2011, 93/2012, 99/2013 - усклађени дин. изн, 125/2014-усклађени дин. изн, 95/2015-усклађени дин. изн, 83/2016, 91/2016-усклађени дин. изн, 104/2016-др. закон, 96/2017-усклађени дин. изн, 89/2018-усклађени дин. изн, 95/2018-др. Закон, 86/2019-усклађени дин. изн, 126/2020 -усклађени дин. изн.), члану 4. Уредбе о највишем и најнижем износу боравишне таксе („Службени гласник РС“, број 44/13 и 132/14) и члану 34. став 1. тачка 3. Статута општине Бечеј („Службени лист општине Бечеј“, број 5/2019).

**РАЗЛОЗИ ЗА ДОНОШЕЊЕ**

Разлози доношења ове Одлуке садржани су у потреби да се постојећа Одлука о боравишној такси усклади са Уредбом о највишем и најнижем износу боравишне таксе, обзиром на чињеницу да је на иницијативу Туристичке организације општине Бечеј, Министарство трговине, туризма и телекомуникација РС, Сектор за туризам, дана 20.09.2021. године утврдило да Општина Бечеј испуњава све услове да се категорише као туристичко место III категорије, а што је констатовано Решењем о категоризацији Општине Бечеј као туристичког места, број 332-02-0672/2021-08. Како је чланом 4. Уредбе о највишем и најнижем износу боравишне таксе прописан износ боравишне таксе за категорију III туристичког места у највишем износу од 120,00 динара и најнижем износу од 70,00 динара, било је неоходно да се висина боравишне таксе усклади са прописаним износима.

Сагласно одредби члана 7. Закона о финансирању локалне самоуправе којим је прописано да се одлуке којима се одређује висина стопа изворних прихода као и начин и мерила за одређивање висине локалних такси и накнада, доносе након одржане јавне расправе, као и да се исте могу мењати највише једанпут годишње и то у поступку утврђивања буџета јединице локлане самоуправе за наредну годину, Одељење за привреду, улагања, локални економски развој и заштиту животне средине Општине Бечеј, сачинило је нацрт ове одлуке и исти се упућује на јавну расправу.

Након одржане јавне расправе, наведено одељење ће доставити коначан текст нацрта ове одлуке са образложењем и извештајем о спроведеној јавној расправи Општинском већу Општине Бечеј ради утврђивања предлога Одлуке о измени Одлуке о боравишној такси и упућивања исте Скупштини општине Бечеј на даље поступање.

**ФИНАНСИЈСКА СРЕДСТВА ПОТРЕБНА ЗА СПРОВОЂЕЊЕ ОДЛУКЕ**

За спровођење ове Одлуке није потребно обезбедити финансијска средства у буџету Општине Бечеј.

Израдиле: Начелник Општинске управе

Марјана Димитров Зоран Ковач, дипл. правник

Марија Коровљев